section_heading: Glazbena karijera
paragraph_text: Prve snimke na kojima se pojavljuje s Mayhemom su s kompilacijskog albuma iz 1989. godine, a pjesme su Carnage i The Freezing Moon. Prve prave snimke sa sastavom obavio je na albumu Live in Leipzig iz 1990. godine. Nakon tog albuma, Mayhem je naišao na probleme s postavom sastava, primarno zbog samoubojstva pjevača Deada, zbog čega je kasnije basist Necrobutcher napustio sastav. Nakon toga, norveški pripadnici black metal scene počinili su razne zločine, naznačajniji od kojih su bili paleži crkava; paleži kojih se Hellhammer klonio, kao i drugih zločina. Tijekom Mayhemove pauze, točnije 1990. godine, osnovao je Arcturus, zajedno s klavijaturistom sastava Mortem, Sverdom. Kroz kratko vrijeme objavili su EP My Angel i mini-album Constellation.